CELEX: C2005/182/44
Language: et
Date: 2005-07-23 00:00:00
Title: Kohtuasi C-192/05: Eelotsusetaotlus, mille esitas Centrale Raad van Beroep 22. aprilli 2005. aasta määrusega kohtuasjas K. Tas-Hagen ja R. A. Tas versus Raadskamer WUBO van de Pensioen — en Uitkeringsraad

23.7.2005   
            
            
               ET
            
            
               Euroopa Liidu Teataja
            
            
               C 182/24
            
         Eelotsusetaotlus, mille esitas Centrale Raad van Beroep 22. aprilli 2005. aasta määrusega kohtuasjas K. Tas-Hagen ja R. A. Tas versus Raadskamer WUBO van de Pensioen — en Uitkeringsraad
   (Kohtuasi C-192/05)
   (2005/C 182/44)
   Kohtumenetluse keel: hollandi
   Euroopa Ühenduste Kohus on saanud Centrale Raad van Beroep'ilt (Kõrgem Sotsiaalkindlustuste Kohus) (Madalmaad) 22. aprilli 2005. aasta määrusega esitatud eelotsusetaotluse kohtuasjas K. Tas-Hagen ja R. A. Tas v. Raadskamer WUBO van de Pensioen — en Uitkeringsraad (Pensioni ja Hüvitiste Ameti nõuandev koda sõja tsiviilohvrite hüvitiste asjus), mis saabus kohtukantseleisse 29. aprillil 2005.
   Centrale Raad van Beroep küsib Euroopa Kohtult eelotsust järgmises küsimuses:
   Kas ühenduse õigusega, eriti EÜ artikliga 18, on vastuolus siseriiklikud õigusnormid, millele tuginedes keelduti põhikohtuasja asjaoludel andmast hüvitist sõja tsiviilohvritele ainult sellel põhjusel, et asjaomane isik, kellel on vastava liikmesriigi kodakondsus, oli taotluse esitamise ajal mitte selle liikmesriigi, vaid teise liikmesriigi resident?